Surek Batak

Surek Batak, tanamo juo sabagai  Surat na Sampulu Sia (kasambilan baleh huruf), Si Sia-sia, atau Aksara Batak, adolah salah satu aksara tradisional Indonesia nan bakambang di Tanah Batak, Sumatera Utara. Surek Batak tadiri dari babarapo ragam nan digunokan untuak manulih limo rumpun bahaso Batak: Karo, Pakpak, Mandailing, Simalungun, jo Toba. Aksara iko marupokan turunan dari aksara Brahmi India malalui parantaro aksara Kawi. Surek Batak aktif dipakai dek masyarakaik Batak saindaknyo sajak abaik ka-18 inggo panggunoannyo baransua-ansua mamuda pado abaik ka-20. Aksara iko masih diajakan di Sumatera Utara sabagai bagian dari muatan lokal, tapi jo pamakaian nan tabateh dalam kahidupan sahari-hari.

Surek Batak adolah sistem tulisan abugida nan tadiri dari 19 aksara dasa jo tambahan babarapo aksara pado ragam tatantu. Sarupo aksara Brahmi lainnyo, satiok konsonan marepresentasikan ciek suku kato jo vokal inheren /a/ nan dapek diubah jo panambahan diakritik tatantu. Surek Batak dibaco dari kida ka suok. Sacaro tradisional, aksara iko ditulih tanpa spasi antarokato (scriptio continua) jo tando baco nan minimal.

Bantuak

Aksara dasar 
Aksara dasar (ina ni surat) dalam Surek Batak marepresentasikan ciek suku kato jo vokal inheren /a/. Ado 19 aksara dasar nan dimiliki sado ragam aksara Batak, samantaro babarapo aksara dasar nan anyo digunokan pado ragam tatantu. Bantuaknyo dapek diliek bak cando iko:

Bantuak-bantuak di ateh marupokan bantuak nan digeneralisasi, indak jarang suatu naskah manggunokan ragam bantuak aksara atau tarikan garih nan seketek babeda antaro ciek samo lainnyo tagantuang dari daerah asa jo media nan digunokan.

Aksara i () dan u () anyo digunokan untuak suku kato tabukak, misa pado kato dan   ina  jo ulu . Untuak suku kato tatutuik nan diawali jo bunyi i atau u, digunokanlah aksara a ( atau ) basamo diaktirik untuak tiok-tiok vokal, misa pado kato indung  dan umpama .

Diakritik 
Diakritik (anak ni surat) adolah tando nan malakek pado aksara utamo untuak maubah vokal inheren aksara utamo nan tapauik, bantuaknyo dapek diliek bak cando iko:

Tabel barikuik manunjuakkan caro diakritik malakek pado aksara dasar ka dalam tiok-tiok ragam aksara:

Tando baco 
Teks tradisional Batak ditulih tanpa spasi antarokato (scriptio continua) dan normalnyo indak manggunokan tando baco. Namun baitu, tando baco banamo bindu kadang digunokan pado teks tatantu. Tando baco iko acok kali basipaik dekoratif dan mamiliki banyak ragam bantuak. Bindu godang umumnyo digunokan untuak manandokan mulo teks pado naskah pustaha, sadang bindu pinarjolma digunokan untuak manunjuakkan mulo teks pado naskah batuang. Bindu na metek dan pinarboras digunokan untuak mamisahkan antarobab atau bagian-bagian tatantu teks. Bindu judul kadang digunokan untuak mamisahkan antaro tajuak jo isi teks dalam ciek barih kalimaik. Bindu pangolat kadang digunokan manandokan disambiguasi pado kato atau istilah tatantu.

Contoh teks 
Barikuik adalah sabuah ratapan Batak Karo pado batuang dari koleksi Museum fur Völkerkunde Berlin no. IC 39908a. Aliah aksara jo tarjamahan disadur dari Kozok (1999):

Blok unicode 

Aksara Batak alah ditambahkan ka dalam standar Unicode versi 6.0 sajak Oktober 2010 dalam rantang U+1BC0–U+1BFF:

Galeri

Caliak pulo 
 Bahaso Batak
 Pustaha
 Aksara Nusantara

Catatan

Rujuakan

Daftar Pustaka

Pauatn lua

Koleksi digital 
 Koleksi naskah British Library
Koleksi naskah Museum Antropologi Universitas Michigan
 Koleksi naskah Perpustakaan Nasional Republik Indonesia
 Southeast Asia Digital Library kompilasi Northern Illinois University

Naskah digital
Pustaha Panampuhi, panduan meramal menggunakan air jeruk nipis koleksi British Library no. Add MS 4726
Pustaha Poda ni Si Aji Manis, panduan untuk mencelakakan musuh koleksi Übersee-Museum no. A 12332
Pustaha  koleksi Perpustakaan Nasional Indonesia no. peti 113 D4
Pustaha  koleksi SOAS University of London no. MS 41836

Lainnyo
 Proposal Unicode untuak Surek Batak
 Dokumentasi Unicode tantang sistem input Batak
 Situs Uli Kozok jo rangkuman sajumlah panalitiannyo takaik Surek Batak
 Artikel takaik koleksi pustaha Batak Tropenmuseum di Google Arts & Culture
 Artikel Surek Batak di situs Omniglot.com
 Unduh font Surek Batak di Situs Uli Kozok, Aksara di Nusantara, atau Google Noto Font

Batak
Aksara di Indonesia